CELEX: 32010R0685
Language: fi
Date: 2010-07-26 00:00:00
Title: Neuvoston asetus (EU) N:o 685/2010, annettu 26 päivänä heinäkuuta 2010 , Biskajanlahden sardellin kalastusmahdollisuuksien vahvistamisesta kalastuskaudelle 2010/2011 ja asetuksen (EU) N:o 53/2010 muuttamisesta

31.7.2010   
            
            
               FI
            
            
               Euroopan unionin virallinen lehti
            
            
               L 199/1
            
         NEUVOSTON ASETUS (EU) N:o 685/2010,
   annettu 26 päivänä heinäkuuta 2010,
   Biskajanlahden sardellin kalastusmahdollisuuksien vahvistamisesta kalastuskaudelle 2010/2011 ja asetuksen (EU) N:o 53/2010 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Neuvoston tehtävänä on vahvistaa kutakin kalastusta tai kalastusryhmää koskevat suurimmat sallitut saaliit (TACit). Kalastusmahdollisuudet olisi jaettava jäsenvaltioiden kesken siten, että varmistetaan kunkin jäsenvaltion kalastustoiminnan suhteellinen vakaus kunkin kannan tai kalastuksen osalta ja ottamalla asianmukaisesti huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetussa asetuksessa (EY) N:o 2371/2002 (1) vahvistetut yhteisen kalastuspolitiikan tavoitteet.
            
         
               (2)
            
            
               Neuvoston asetuksessa (EU) N:o 53/2010 (2) on vahvistettu tiettyjen kalakantojen, myös Biskajanlahden (ICES-alue VIII) sardellin, kalastusmahdollisuudet vuodelle 2010.
            
         
               (3)
            
            
               Uusi kalastuskauden 2010–2011 TAC olisi vahvistettava käytettävissä olevien tieteellisten lausuntojen perusteella sekä ottaen huomioon biologiset ja sosioekonomiset näkökohdat samalla varmistaen eri kalastussektorien välinen oikeudenmukainen kohtelu. Biskajanlahden sardellikantaa koskeva tieteellis-teknis-taloudellisen kalastuskomitean (STECF) 16 päivänä heinäkuuta 2010 antama lausunto perustuu kalastuskauteen, joka alkaa kunakin vuonna 1 päivänä heinäkuuta ja päättyy seuraavana vuonna 30 päivänä kesäkuuta.
            
         
               (4)
            
            
               Yksinkertaistamisen ja kannan asianmukaisen hoitamisen vuoksi on aiheellista vahvistaa kyseiselle kannalle kalastuskautta 2010–2011 koskeva uusi TAC ja uudet jäsenvaltioiden kiintiöt edellä mainittuja päivämääriä noudattaen.
            
         
               (5)
            
            
               Vahvistaakseen Biskajanlahden sardellikannalle monivuotisen, kalastuskauden kattavan hoitosuunnitelman, johon sisältyy kalastusmahdollisuuksien vahvistamiseen sovellettava pyyntisääntö, komissio antoi 29 päivänä heinäkuuta 2009 ehdotuksen asetukseksi, joka koskee pitkän aikavälin suunnitelman vahvistamisesta Biskajanlahden sardellikannalle ja kyseistä kantaa hyödyntäville kalastuksille. STECF:n lausunnossa kannan biomassaksi arvioitiin 51 350 tonnia. Kun otetaan huomioon mainittu komission ehdotus ja se, että ehdotuksen perustana oleva vaikutusten arviointi sisältää tuoreimmat arviot Biskajanlahden sardellikannan kalastusmahdollisuuksia koskevien päätösten vaikutuksista, on aiheellista vahvistaa kyseiselle kannalle tämän mukainen TAC. Näin ollen 1 päivänä heinäkuuta 2010 alkavan ja 30 päivänä kesäkuuta 2011 päättyvän kalastuskauden TACiksi olisi vahvistettava 15 600 tonnia.
            
         
               (6)
            
            
               Ottaen huomioon sardellin kalastusmahdollisuuksien erityinen soveltamisala ja soveltamisajanjakso on aiheellista vahvistaa nämä kalastusmahdollisuudet erillisellä asetuksella ja muuttaa asetusta (EU) N:o 53/2010 sitä vastaavasti. Kalastukseen olisi kuitenkin sovellettava asetuksen (EU) N:o 53/2010 sisältämiä kiintiöiden käytön edellytyksiä koskevia yleisiä säännöksiä.
            
         
               (7)
            
            
               TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun asetuksen (EY) N:o 847/96 (3) 2 artiklan mukaisesti on tarpeen määrittää, missä määrin Biskajanlahden sardellikantaan sovelletaan mainitussa asetuksessa säädettyjä toimenpiteitä.
            
         
               (8)
            
            
               Uuden kalastuskauden alkamisen ja vuosittaisten saalisilmoitusten vuoksi tämän asetuksen olisi tultava voimaan välittömästi, ja sitä olisi sovellettava 1 päivästä heinäkuuta 2010. Samasta syystä asetuksessa (EU) N:o 53/2010 vahvistettujen kalastusmahdollisuuksien muutosta olisi sovellettava 1 päivästä tammikuuta 2010,
            
         ON HYVÄKSYNYT TÄMÄN ASETUKSEN:
   1 artikla
   Biskajanlahden sardellin kalastusmahdollisuudet
   1.   Sardellikannan suurin sallittu saalis (TAC) ja sen jakaantuminen jäsenvaltioiden kesken 1 päivänä heinäkuuta 2010 alkavalla ja 30 päivänä kesäkuuta 2011 päättyvällä kalastuskaudella ICES-alueella VIII, sellaisena kuin se on määriteltynä asetuksessa (EY) N:o 218/2009, on esitetty seuraavassa (elopainona ja tonneina):
   
               
                           Laji
                        
                        
                           :
                        
                        
                           Sardelli
                           
                              Engraulis encrasicolus
                           
                        
                     
            
               
                           ICES-alue
                        
                        
                           :
                        
                        
                           VIII
                           (ANE/08.)
                        
                     
         
               Espanja
            
            
               14 040
            
            
                
            
            
                
            
         
               Ranska
            
            
               1 560
            
            
                
            
            
                
            
         
               EU
            
            
               15 600
            
            
                
            
            
                
            
         
               TAC
            
            
               15 600
            
            
                
            
            
               
            
         2.   Edellä 1 kohdassa vahvistettuun kalastusmahdollisuuksien jakamiseen ja niiden käyttöön sovelletaan asetuksen (EU) N:o 53/2010 7, 10 ja 13 artiklassa säädettyjä edellytyksiä.
   3.   Edellä 1 kohdassa tarkoitettuun kantaan sovelletaan asetuksen (EY) N:o 847/96 soveltamiseksi analyyttistä TACia. Tuon asetuksen 3 artiklan 2 ja 3 kohtaa sekä 4 artiklaa sovelletaan.
   2 artikla
   Asetuksen (EU) N:o 53/2010 muuttaminen
   Korvataan asetuksen (EU) N:o 53/2010 liitteessä I A oleva sardellia ICES-alueella VIII koskeva kohta seuraavasti:
   
      
                  
                              ”Laji
                           
                           
                              :
                           
                           
                              Sardelli
                              
                                 Engraulis encrasicolus
                              
                           
                        
               
                  
                              Alue
                           
                           
                              :
                           
                           
                              VIII
                              (ANE/08.)
                           
                        
            
                  Espanja
               
               
                  6 300
               
               
                   
               
               
                   
               
            
                  Ranska
               
               
                  700
               
               
                   
               
               
                   
               
            
                  EU
               
               
                  7 000
               
               
                   
               
               
                   
               
            
                  TAC
               
               
                  7 000 (4)
                  
               
               
                   
               
               
                  
               
            
   3 artikla
   Voimaantulo
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä heinäkuuta 2010 lukuun ottamatta 2 artiklaa, jota sovelletaan 1 päivästä tammikuuta 2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä heinäkuuta 2010.
      
         
            Neuvoston puolesta
         
         
            Puheenjohtaja
         
         S. VANACKERE
      
   
   
      (1)  EYVL L 358, 31.12.2002, s. 59.
   
      (2)  EUVL L 21, 26.1.2010, s. 1.
   
      (3)  EYVL L 115, 9.5.1996, s. 3.
   
      (4)  TACia sovelletaan 1 päivästä tammikuuta30 päivään kesäkuuta 2010.”